
          AVIZ

   asupra propunerii legislative  pentru modificarea şi completarea Legii nr.571/2003 de aprobare a Codului Fiscal


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă  pentru modificarea şi  completarea Legii nr.571/2003 de aprobare a Codului Fiscal, trimis cu adresa     nr. P.l.x 615 din 3 iulie 2006, înregistrată sub nr. 31/924 din 3 iulie 2006. 



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 29 iunie 2006.



Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă, menţionată mai sus, în şedinţa din 6 septembrie 2006.

Membrii comisiei au examinat propunerea legislativă supusă avizării, expunerea de motive, punctul de vedere al Guvernului trimis cu adresa  nr. 1165 din 10.04.2006, prin care nu susţine adoptarea propunerii legislative, avizul negativ al Consiliului Economic şi Social transmis cu adresa nr. 2871 din 21.12.2005 şi avizul favorabil al Consiliului Legislativ trimis cu adresa nr. 1812 din 19.12.2005. Cu prilejul dezbaterilor s-a constatat că propunerea legislativă nu este oportună, întrucât prevederile art. 284 alin. (1), astfel cum se propun a fi modificate, sunt discriminatorii faţă de celelalte persoane care beneficiază de scutirile prevăzute la art. 284 din legea nr. 571/2003. Mai mult decât atât, având în vedere faptul că bugetele locale pentru anul 2006 au fost deja constituite, pentru respectarea dispoziţiilor legale în materie, iniţiatorii nu prevăd în expunerea de motive şi sursele de finanţare necesare pentru aplicarea măsurii propuse.

În urma dezbaterilor, cu unanimitate de voturi, s-a hotărât avizarea negativă a propunerii legislative.


În raport de obiectul şi conţinutul său, , proiectul de lege face parte din categoria legilor ordinare.
               PREŞEDINTE,
SECRETAR,

    Sergiu ANDON
George BĂEŞU

     Consilier,

Nicoleta Segărceanu

